மதிய உணவுத்திட்டத்தின் கீழ் அரசுப் பள்ளிகளில் நாளொன்றுக்கு 48 லட்சம் முட்டைகளை கொள்முதல் செய்வதற்கான ஒப்பந்தப்புள்ளிகளைக் கோரி கடந்த மாதம் 20-ம் தேதி தமிழக அரசு அரசாணை பிறப்பித்திருந்தது. வெளிமாநில கோழி பண்ணைகள் பங்குபெறுவதை தடை செய்தும், தமிழகத்தை 6 மண்டலங்களாக பிரித்தும், மண்டல வாரியாக ஒப்பந்த புள்ளிகள் சமர்பிக்க வேண்டும் என்றும் அரசாணையில் தெரிவிக்கப்பட்டிருந்தது. அரசின் நிபந்தனைகளுக்கு எதிராக சென்னை உயர்நீதிமன்றத்தில் கரூர் வாசுகி கோழிப் பண்ணை உள்பட 4 கோழிப்பண்ணைகள் சார்பில் மனு தாக்கல் செய்யப்பட்டது.